
Inuinnaqtun:

Kimilguuktauhimaitut Hanayakhat Naituutait
Tamaat aniaktitailigiyiit Kanatami tagiunit akhut pipkaikataktait tagiumi avatilingit. Mikhaanut Tagiut Munagitjutait Paknaiyautait (OPP), Avatiligiyit ovalo Hilat Aalanguktiligiyit Kanatami havaliktut munaginahualugit, tamaktitailigilugit ovalo utiktinahualugit Kanatami tagiut avatingit. Ataani OPP, havakatigiyavut manikhakhimaliktut katitigiaganik naunaiyagutikhait hinaani katitiklugit ukhukyuanik kuvihimayunik paknaiyakhimayaanganik.  
Kitkaniitut pinahuaktait hinaani ilanganut pinahuagiyainik katitiklutik tuhagutikhainik ikayugiagani ayokhaligumik kiukataktut paknaiyautikhainut ovalo paknaiyakhimalutik tagiumi halumaiktihaniagutainik. Kuvitinagit hinaani katitiniaktut ilaulugit katitigutikhait hinaani tuhagutikhait, ilaa hinaaniitut hunavaluit ovalo kanugitjutait, hunavalunik ovalo nunauyanik. 
· Katitilutik kitkaniitut hinaanit tuhagutikhaiat, imaiyahimagaagat tingmilutik Halikaptakut piniaktut kimilguugiaganik hinaat nunangit kungialiulugit ovalo piksaliulugit hinaat kanugitjutait.
· Pitaagumik hinaanit katitigutait, tahapkoa tuhagutikhait kungialiuniaktut, titigaklugit ilanganut GISmut katitigutainut.  
· Hinaani ukautait piniaktut kimilguulugit pihimayait kungialiukhimayunit ovalo hinaat naunaiyaklugit piksanit. Iniktigutikhait piniaktut nunaat hinaani naunaiyaklugit kanugitaakhaat hinaangit ovalo ilauyait imaiyagutait ovalo imaukagutait. 
Atuklutik hinaait katitigutait avatiligiyiit kiutjutainit: 
Hinaagit kanugitjutait katitihimaniaktut atuniaktut naunaiyaklugit avatiligiyiga hinaat aalatkiit, ikayugutikhait kiugiaganik kilamik kuvipkaigumik ovalo ikayugiaganik halumaktigutikhait. Tunivlugit katitikhimayut nunauyaliuniaktainik, pinahuaktugut ihuakhinahualugit angiktigutikhait kuvikakat ukhukyuanik kiutjutivut. Ilauniaktut tuhagutikhait kungmuukhimayunit ovalo tingmitjutinik kungialiukhimayut, pinahuaktugut piksaliulugit/kungialiuklugit tamaat Kanatami hinaat ikayugiaganik ukhukyuat kuvikpata kiutjutikhait ovalo munagitjutikhainik tagiut ilanga. 
Avataanut ikayugutikhait ukhukyuat kuviyut kiutjutainik, katitihimaniaktut ovalo kungialiulugit atuklugit nunalaani ovalo avatiligiyiit munagiyiit munagiyaanganik hanayakhat paknaiyautikhait, tagiumi namaktigutikhait ovalo kiuyukhat paknaiyautikhainik, kimilguufaalugit tagiut utiktinahuaktainik, tagiumi paknaiyakhainik, nikiit ayokhagutainik, ilanganut. 
Ublua ovalo Ublukhiutait
August 15mit-23mut, 2023 (Ikaluktutiak, NU)
Piniaktait
NA – Hamna hanayakhat ilaulaitut kimilguugutainik ovaluniit ihuakhaitjutikhainik nunat. 

Hanayakhat Aalangatjutikhait
Angitut ovalo avaliitut Kanatami hinaangit pihimaliktut hinaat nunauyaliugutainik atukhugit halikaptat ovalo naunaiyakhugit ilaani ayokhakhutik. Taimaimat, Kanatami tamaat hinaat naunaiyagutait inikhimaitut tamaat Kanatamut nunaa. Hamna ilauyut angiyumik tuhagutikhait pikangitumik ovalo ayokhalaagutait ukhukyuat kuvigumik, ayokhaligumik paknaiyautikhainiklu.  
Kungialiukhimaitut kungmuuhimayunik tunilaatut pilaagutipinik pilikluta kinikhiatjutainik pilaaktut tagiumi hinaat nunauyaliugiaganik ovalo naunaiyaklugit. Aalanut halikaptanik nunauyaliugutait, hananiaktugutlu hinaanit naunaiyagutainik pilaagutainut atuklutik aalakiinik kungialiugutit. Hapkoa ilauniaktut kungmuutjutit kungialiuklugit, ovalo tingmitjunut piksaliulutik. Aatjikutiliugumayugut nipiliugutainik tagiut atuklutik halikaptanik naunaiyagiaganik nipigliugutit ihuakhilaaktut ovalo tuhagutikhainik atugumik halikaptanik.

